
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 40Pu/7/2026 1226202139 19. 08. 2026 JUDr. Dáša Onuferová ECLI:SK:MSBA2:2026:1226202139.3
Uznesenie Mestský súd Bratislava II, vo veci prípustnosti prevzatia a držania v zdravotníckom zariadení umiestnenej: K., narodená XX.XX.XXXX, trvale bytom D., v zdravotníckom zariadení: Univerzitná nemocnica Bratislava, Pažítkova 4, Bratislava, pracovisko: Nemocnica sv. Cyrila a Metoda, Antolská 11, Bratislava, takto rozhodol: Súd konanie zastavuje. odôvodnenie: 1. Dňa 19.06.2026 zdravotnícke zariadenie súdu oznámilo, že dňa že dňa 18.06.2026 prevzalo zdravotnícke zariadenie pacientku, K., narodená XX.XX.XXXX, bez jej súhlasu. 2. V zmysle ustanovenia § 254 ods. 2 zákona č. 161/2015 Z. z. Civilný mimosporový poriadok (CMP), súd uznesením zo dňa 19.06.2026 začal konanie o vyslovenie prípustnosti prevzatia a držania v zdravotníckom zariadení a uznesením zo dňa 22.06.2026 rozhodol, že prevzatie umiestnenej do zdravotníckeho zariadenia bolo prípustné. 3. Zdravotnícke zariadenie súdu dňa 19.08.2026 oznámilo, že umiestnená bola dňa 12.08.2026 zo zdravotníckeho zariadenia prepustená. 4. Podľa § 2 ods. 1 CMP, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 5. Podľa § 161 ods. 1 a 2 zákona č. 160/2015 Z. z. Civilný sporový poriadok (CSP), ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky"). Ak ide o nedostatok procesnej podmienky, ktorý nemožno odstrániť, súd konanie zastaví. 6. Podľa § 57 CMP o povinnosti nahradiť trovy konania, ak nejde o trovy konania štátu, rozhoduje súd len na návrh. 7. Vzhľadom na skutočnosť, že umiestnená bola dňa 12.08.2026 zo zdravotníckeho zariadenia prepustená, súd konanie zastavil. Poučenie: Proti tomuto uzneseniu možno podať odvolanie do 15 dní od jeho doručenia na Mestskom súde Bratislava II, písomne. Prípadne podané odvolanie nemá odkladný účinok. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

